KOSKETUSKOHTA
Kosketuskohta - Charles Stanley
Jaamme ilosanomaa koko maailmaan.
Minulla on verkkokalvon pigmenttirappeuma.
Se on silmäsairaus, joka aiheuttaa sokeutta.
Hoitoa siihen ei ole.
Minun on jo vaikea tunnistaa ihmisiä.
Minun täytyy pyytää heitä sanomaan nimensä.
En näe enää selvästi lasteni kasvoja.
Tätä on vaikea hyväksyä.
On hetkiä, jolloin tunnen suurta surua, -
koska en enää näe kaikkea.
Olen kuitenkin erittäin kiitollinen siitä, mitä minulla on.
Olen yksinhuoltajaäiti. Lapset ovat lukio-, peruskoulu- ja alakouluikäisiä.
Se on raskasta. Elämämme on kiireistä.
Se sisältää ruokaostokset, kotitehtävät, pyykinpesun, -
kuljetusten järjestämisen.
Mieheni oli ihana isä.
Hän oli hyvin omistautunut lapsille.
Hän vietti aikaa heidän kanssaan, opetti heitä.
Hän kiinnitti huomiota kaikkiin.
Miehelleni tehtiin avoin sydänleikkaus vuosi ennen hänen kuolemaansa.
Hän valitti kipua vasemmassa käsivarressaan.
Vanhin poikani Colin tuli ja sanoi: -
"Isällä on paha rintakipu."
Soitin ambulanssin.
Olen hyvin kiitollinen, että mieheni halasi Colinia ennen lähtöään.
Uskon, että hän tiesi, mitä oli tekeillä.
En tiennyt, että surun voi kokea niin fyysisesti.
Vaikeinta oli nähdä lasteni surevan.
Kukin kuudesta lapsesta suri isänsä menetystä eri tavalla.
Se on ollut vaikeinta, mitä olen joutunut kokemaan.
Dr. Stanleyltä opin luottamaan Jumalaan, vaikka en haluisikaan.
Sydämeni oli särkynyt, samoin kuuden lapseni, -
mutta löysin lohtua Dr. Stanleyn opetuksista, -
ja siitä, kuinka hän puhui.
Olin kuin käärittynä Raamatun Sanaan -
ja Jumala sanoi: "Kaikki tulee olemaan hyvin."
Minulla on valtavan hyvä tukiverkosto.
Seurakuntaperhe, naapurit, yhteisö.
Myös Big Brothers and Big Sisters mentorointiorganisaatio.
Tiedän varmasti, että Jumala on uskollinen Isä.
Meille ei tapahdu mitään Hänen tietämättään.
Teidän, että sillä on merkitys, että minusta tuli leski, -
yksinhuoltaja ja että menetän näköni.
Minä uskon, että Jumala on kutsunut minut rohkaisemaan -
naisia, jotka ovat samalla matkalla.
Antamaan heille toivoa ja inspiraatiota.
Sen, mitä lapseni ovat kuulleet kotona, -
he voivat viedä pimeään ja kärsivään maailmaan.
Seuraavaksi: Jumalan johdatuksessa
Kun on aika tehdä päätöksiä, saatat tarvita apua.
Olet etsinyt tietoa mutta tarvitset apua.
Kenen puoleen käännyt silloin?
Kysyn näin: Kun lapsesi tai lapsenlapsesi kaipaavat neuvoja, -
kenen puoleen he kääntyvät?
Sinun puoleesi? Jos ei sinun puoleesi, niin kenen?
Jos ei ole kenen puoleen kääntyä, kääntyy väärän ihmisen puoleen.
Oikeiden ohjeiden saaminen on hyvin tärkeää.
Elämme maailmassa, jossa on monenlaisia ongelmia.
Kukaan ei pärjää yksin.
Tarvitsemme juttukaveria, kuuntelijaa, jolle voimme jakaa elämästämme -
ja mitä Jumala on tehnyt.
Ajattelen kaikkia niitä Raamatun kohtia, jotka liittyvät tähän.
Tämän päivän kohta on kristallinkirkas.
Se puhuu Jumalan johdatuksesta.
Jumalan johdatuksessa eläminen on tämän päivän aihe.
Jos en ole Jumalan johdatuksessa, kuka johdattaa minua?
Jokainen tarvitsee johdatusta.
Luemme Psalmista 32 jakeen 7.
Tämä ei koske aihetta mutta rohkaisee. Luen jakeet 7-11.
Daavid sanoo Jumalasta: -
"Sinä olet minun suojani, [turvapaikka hädässä] -
sinä varjelet minut hädästä, -
sinä ympäröitset minut pelastuksen riemulla. Sela.
"Minä opetan sinua ja osoitan sinulle tien, jota sinun tulee vaeltaa; -
minä neuvon sinua, minun silmäni sinua vartioitsee".
Älkää olko niinkuin järjettömät orhit ja muulit, joita suitsilla ja ohjaksilla, -
niiden valjailla, suistetaan; muutoin ne eivät sinua lähesty.
Jumalattomalla on monta vaivaa, -
mutta joka Herraan turvaa, häntä ympäröitsee armo.
Iloitkaa Herrassa ja riemuitkaa, te vanhurskaat, -
ja veisatkaa ilovirsiä, kaikki te oikeamieliset."
Tämä on lupaus kaikkivaltiaalta Jumalalta.
"Minä opetan sinua ja osoitan sinulle tien, jota sinun tulee vaeltaa;"
Huomatkaa, kuka lupaa.
'Minä' tässä kohdassa tarkoittaa Jumalaa.
Jumala sanoo kaikkitietävyydessään, voimassaan ja kaikessa, mitä Hän on:
"Minä, Jehova Jumala, maan äärien luoja, -
Minä opetan sinua."
Ei ehkä, saatan tai haluaisin, vaan teen niin.
Jumala lupaa ohjata meitä.
Kuunnelkaa tarkasti. Sanokaa 'aamen', jos kuuntelette.
Lupauksen arvo riippuu lupauksen antajasta.
Monet voivat luvata jotain.
Jumalan lupauksiin voi luottaa.
Kuka siis sanoo: "Minä opetan sinua"? Kaikkivaltias Jumala.
Lupauksen arvo riippuu lupauksen antajan persoonasta.
Se, pidämmekö me lupauksemme, kertoo meistä jotain.
Jos olemme uskollisia, pidämme lupauksemme.
Tässä on jumalallinen lupaus Kaikkivaltiaalta Jumalalta lapsilleen.
"Minä opetan sinua ja osoitan sinulle tien, jota sinun tulee vaeltaa;"
Kun Jumala ohjaa meitä totuudella, -
osaamme erottaa oikean väärästä.
Maailman äänet johtavat meitä harhaan -
eivätkä oikeaan suuntaan.
Tämä lupaus on hyvin kattava.
Ensimmäiseksi Hän sanoo: "Minä opetan sinua."
Hän antaa viisautta ja kertoo, mitä tehdä ja mitä välttää.
"Osoitan sinulle tien." Ohjeet ovat hyvin tarkat.
Jumala tuntee sinut täydellisesti.
Hän tietää kykysi, -
kiusaukset, mahdollisuutesi, Hänen suunnitelmansa elämällesi.
Hän ohjaa sinua.
Sen lisäksi Hän opettaa sinua.
Hän osoittaa, kuinka toimia käytännössä.
On eri asia tietää kuin soveltaa käytäntöön.
Kun valitsee neuvonantajaa, on mietittävä tiettyjä kysymyksiä.
"Minä opetan sinua..." Eli Hän antaa viisautta -
ja auttaa ymmärtämään, mitä tulee tehdä.
Hän sanoo: "Osoitan sinulle tien, jota sinun tulee vaeltaa..."
Ei montaa eri reittiä, joita voisit kulkea, -
ei montaa vaihtoehtoista päätöstä, joita voisit tehdä.
Hän osoittaa tien, jota sinun tulee vaeltaa.
Ei reittiä, jota voisit mahdollisesti mennä.
Hän osoittaa tien, jota tulee kulkea.
Useimmat päätökset ovat kriittisiä.
Joskus valitaan oikean tai väärän päätöksen sijaan viisain päätös.
Hän sanoo: "Opetan sinua erottamaan viisauden.
Opetan sinua tekemään viisaita valintoja. Ohjaan ja opetan. "
Lisäksi meillä on Pyhä Henki.
Kun tulit uskoon, Jumalan Henki, kolminaisuuden kolmas persoona, -
tuli luoksesi tietyistä syistä.
Hän sanoo, Joh. 16:13: -
"Mutta kun hän tulee, totuuden Henki, -
johdattaa hän teidät kaikkeen totuuteen.
Sillä se, mitä hän puhuu, ei ole hänestä itsestään; -
vaan minkä hän kuulee, sen hän puhuu, -
ja tulevaiset hän teille julistaa." Hän sanoo, että Henki ohjaa meitä.
Sinulla on varmuus, että sinussa asuu Pyhä Henki, -
jonka Jumala on lähettänyt mm. opastamaan meitä.
Daavid kirjoitti psalmit ennen kuin Pyhä Henki tuli asumaan uskoviin.
"Minä opetan sinua ja osoitan sinulle tien, jota sinun tulee vaeltaa;".
Meissä asuu Pyhä Henki, kolminaisuuden kolmas persoona.
Hänen päätehtävänsä on johdattaa meidät totuuteen.
Siksi Jumala itse asuu meissä.
Yksi Pyhän Hengen tehtävistä on -
opastaa meitä, kun olemme valinnan edessä.
Hänellä on kaikki tieto, Hän erottaa oikean väärästä.
Hän tietää, mikä on Jumalan tahto.
Hän tietää, mistä päätöksestä seuraa katastrofi, -
ja mistä saa suuren riemun.
Koska Hän tietää tulevan, Hän tietää oikean tien.
Toinen tie saattaa näyttää oikealta mutta Hän näkee myös huomisen.
Monet ihmiset tekevät valintoja, jotka saavat heidät sanomaan: -
"Jos olisin...", "Kunpa olisin tehnyt näin."
"Miksi tein niin?"
Hän sanoo: "Minä opetan sinua ja osoitan sinulle tien."
Meidän ei koskaan tarvitse sanoa: -
"Olen täysin hukassa, enkä tiedä, mitä tehdä."
Käännymme Jumalan puoleen, ja Hän ohjaa meidät totuuteen.
Hän on luvannut opettaa ja osoittaa tien.
Huomatkaa seuraava kohta.
"... minä neuvon sinua, minun silmäni sinua vartioitsee."
Hän neuvoo ja vartioitsee. Kaksi asiaa.
Hän sanoo ensin neuvonsa.
Se kertoo minulle läheisyydestä.
"En vain opasta etäältä ja vastaa rukouksiin, vaan neuvon sinua."
Se tarkoittaa suhdetta.
Hän tietää menneen, tämän hetken ja tulevan.
Hän opastaa viisautensa mukaan.
Hän rakkautensa ja suunnitelmansa mukaan -
Hän opastaa meitä.
Minun ei tarvitse murehtia tulevasta, -
jos Jumalan Henki ohjaa minua. Kuunnelkaa.
Opastamisen lisäksi Hän vartioitsee meitä.
Se tarkoittaa, että kuljemme kaikkinäkevän Isän suojeluksessa.
Hän on sitoutunut antamaan meille suunnan ja ohjaamaan meitä.
On typerää tehdä päätöksiä ilman Häntä.
Oman viisauden mukaan toimiminen on typerää, -
koska emme tiedä tulevaa.
Miten upea lupaus. Hän, joka ohjaa meitä, -
tietää elämämme viimeiseen hetkeen asti.
Hänen opastuksensa perustuu rakkauteen ja viisauteen.
Hän haluaa parastamme, ja oli valmis kuolemaan puolestamme.
Hän sanoo: "Minä neuvon sinua, minun silmäni sinua vartioitsee."
Hän tietää tilanteemme, ja sen, mitä me emme tiedä.
Tämä on upea Raamatun kohta.
"Minä neuvon sinua, minun silmäni sinua vartioitsee."
Sitten hän varoittaa.
"Älkää olko niinkuin järjettömät orhit ja muulit."
Eläimillä ei ole moraalista järkeä, mutta ne tietävät, kuka johtaa.
"...joita suitsilla ja ohjaksilla, niiden valjailla, suistetaan; -
muutoin ne eivät sinua lähesty."
Älä siis ole itsepäinen kuten muulit ja hevoset.
Täytyy tietää, kuka on ohjaksissa.
"...joita suitsilla ja ohjaksilla, niiden valjailla, suistetaan; -
muutoin ne eivät sinua lähesty.
Jumalattomalla on monta vaivaa..."
Tällä Hän tarkoittaa sitä, että jos ei kuuntele Jumalaa, -
jos on itsepäinen ja haluaa tehdä oman päänsä mukaan, -
saa osakseen paljon tuskaa.
Jumala sanoo, että näin tapahtuu niille, -
jotka jättävät Hänet täysin huomiotta.
Kohta: "Jumalattomalla on monta vaivaa," -
viittaa ihmisiin, jotka eivät kuuntele Jumalaa.
Paljon kipua, koska tulee monenlaisia ongelmia.
Jos ei huomioi Jumalan tahtoa, opetuksia ja ohjeita, -
joutuu kaikenlaisiin tilanteisiin.
Jos ohitat Jumalan kerran, todennäköisesti teet sen uudestaan.
Monet elävät kapinoiden Jumalaa vastaan.
He eivät myönnä sitä. He sanovat päättävänsä itse, -
eivätkä halua olla riippuvaisia Jumalasta.
He tekevät huonoja valintoja.
Heillä saattaa olla paljon rahaa ja ystäviä, -
mutta "jumalattomalla on monta vaivaa".
Heillä, jotka elävät Jumalan neuvojen ja ohjeiden vastaisesti.
Usein seuraukset ovat julmia, -
jos kuvittelee olevansa Jumalaa viisaampi.
Jumala tahtoo tehdä asiat meille helpoiksi.
Silti jotkut päätökset ovat vaikeita.
Muistakaa, että kaikkitietävä Jumala, -
joka tuntee meidät läpikotaisin, sanoo: -
"Minä opetan sinua, ohjaan ja opastan sinua, -
suojaan sinua ja annan sinulle neuvoni."
Vain tyhmä torjuu tämän -
ja kuvittelee olevansa tarpeeksi fiksu tehdäkseen hyviä valintoja -
maailmassa, joka on tietämätön, jumalatonta, -
täynnä pelkoa, vihaa ja kaikkea muuta.
Hän sanoo: "Jumalattomalla on monta vaivaa."
Se on seurausta kapinoinnista.
Vastapainoksi sanotaan kuitenkin: "Jumalattomalla on monta vaivaa, -
mutta joka Herraan turvaa, -
häntä ympäröitsee armo.
Iloitkaa Herrassa ja riemuitkaa, te vanhurskaat, -
ja veisatkaa ilovirsiä, kaikki te oikeamieliset."
Erona on se, -
että Herraan turvaavia ympäröi armo.
Hän ei sano, että armo tulee, vaan armo ympäröi meitä.
Näemme kaikkialla Jumalan hyvyyden ja armon.
Sanot: "Et tiedä, mitä olen kokenut." Olisitko selvinnyt ilman Jumalaa?
Jumala ei sano, ettei vaikeuksia, kipua ja taakkoja tule.
Vaikeudet, kivut ja taakat kasvattavat meitä, -
opettavat luottamaan Häneen, -
muuttavat elämäämme sillä hetkellä epämiellyttävällä tavalla.
Myöhemmin olemme tästä kaikesta kiitollisia.
Hän sanoo: "...häntä ympäröitsee armo."
Armo suojaa minua joka puolelta. Hänen hyvyytensä suojelee.
Saatamme horjua ja olla tottelemattomia -
mutta kun pyydämme anteeksi, kadumme, -
Hän ei lopeta opettamasta ja neuvomasta, -
vaikka teemme väärän päätöksen.
Aina, kun olemme valmiit myöntämään virheemme, -
ettemme ole olleet kuuliaisia, -
Hän antaa anteeksi ja vie meitä eteenpäin.
Hänen armonsa ja hyvyytensä ympäröivät meidät.
Mitä se tarkoittaa? Tässä sanotaan: -
"Iloitkaa Herrassa ja riemuitkaa, te vanhurskaat, -
ja veisatkaa ilovirsiä, kaikki te oikeamieliset."
On iloa, riemua, varmuutta, tyytyväisyyttä, rauhaa.
Jos seuraamme vaikeissakin tilanteissa -
Hänen opetustaan, ohjaustaan ja neuvojaan, -
niin selviämme ja Jumala siunaa meitä.
Tämä on mahtava raamatunkohta.
Sanoisin, että jos pitäisi valita yksi raamatunkohta, -
jota suositella nuorelle, tämä olisi yksi niistä.
"Minä opetan sinua ja osoitan sinulle tien, jota sinun tulee vaeltaa; -
minä neuvon sinua, minun silmäni sinua vartioitsee."
Kuka ei tarvitsisi tätä?
Meistä jokainen tarvitsee viimeiseen hengenvetoon asti.
Mikä lupaus kaikkivaltiaalta Jumalalta.
Valitettavan monet eivät ole lukeneet tätä.
Monet eivät usko tähän ja sanovat: -
"En tarvitse sitä vanhaa Raamattua." Kyllä tarvitset.
Tarvitset Raamattua, koska tarvitset Jumalaa.
Saatat ajatella päinvastoin.
Kun olet maassa, sairaana ja asiat näyttävät toivottomilta, -
et ehkä kävele, näe tai kuule enää, tarvitset Häntä.
Tarvitset Häntä myös terveenä.
Puhumme mahtavasta rakastavasta Jumalasta, -
joka on antanut lupauksen.
"Jos kuulet minua ja tottelet minua, neuvon, -
opetan, mitä sinun tulee tietää, -
ja minä opastan sinua -
yötä päivää, seitsemän päivää viikossa, kuolemaan asti."
Ellei ole vastaanottanut Jeesusta Pelastajakseen, -
saa osakseen paljon tuskaa.
Jos on ottanut Jeesuksen vastaan ja yrittää elää jumalallisesti, -
on ilo, onni ja rauha vaikeuksienkin keskellä.
On tietoisuus Hänen läsnäolostaan.
Sitä rukoilen sinulle.
Jeesuksen vastaanottaminen on tärkein päätös.
Me, jotka seuraamme Häntä, tiedämme sen.
Jonakin päivänä kuolet.
Tiedät, että olet kuolemassa, -
ja voit kysyä keneltä tahansa, mitä tahansa.
On vain yksi, keneltä kannattaa kysyä.
On vain yksi, joka voi tulla viimeisiin hetkiin.
Vain yksi voi viedä tästä maailmasta taivaaseen.
Hän on Jeesus Kristus.
Ehkä et usko sitä.
Kysyn kuitenkin: Jos ei Jeesus, niin kuka?
Kuka muu on luvannut tällaista -
ja vahvistanut sen ristinkuolemallaan?
Harkitse ainakin sitä.
Anna elämäsi Jeesukselle, ja näet, mitä Hän tekee elämässäsi.
Sinulla on kaksi vaihtoehtoa. Oikea tie tai paljon tuskaa.
Ole viisas ja valitse oikea tie.
Isä, olemme kiitollisia, -
että rakkaudessasi annat syntimme anteeksi.
Vaikka kompuroimme, annat anteeksi.
Kun pyydämme jumalallista ohjausta, annat sitä.
Kun risteyksessä kysymme suuntaa, osoitat aina oikean tien.
Rukoilen, että Henkesi painaa tämän sanoman -
syvälle jokaisen kuulijan sydämeen.
He taistelevat totuuden kanssa kunnes heistä tulee ihmisiä, -
joita Herra Jeesus opastaa, opettaa ja neuvoo.
Hänen nimessään rukoilemme. Aamen.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: A. Eskola